دیر کې ځانمرگي برید، ٧ کسان مړه
ویل کیږي ځانمرگي حمله کې د طالبانو خلاف د ځائي امن کمیټۍ مشر ملک اکبر خان، د هغه ځوی او پنځه نور کسان وژل شوې دي. د ٢٠ نه زیات نور کسان زخمیان شوې دي چې د دیر مرکزي ښار تیمرگرې کې هسپتال ته د علاج د پاره منتقل کړی شوې دي.
د پاکستان خیبر پښتونخوا صوبې په دیر ضلع کې یو بازار کې ځانمرگي بمي چاؤدنه شوې ده، په نتیجه کې يي اوه کسان وژل شوې او د ٢٠ نه زیات نور کسان زخمیان شوې دي. ځانمرگي حمله د گل په ورځ دیر د مونډا ښار گوټې په بازار کې د بسونو اډې سره د گڼې گوڼې په ځائې کې شوې ده. د پولیسو ځائي مشر ندیم خان وئیلې ځانمرگي حمله د بسونو اډې سره نزدې د موټرو په بارگینونو کې شوې ده. ویل کیږي ځانمرگي حمله کې د طالبانو خلاف د ځائي امن کمیټۍ مشر ملک اکبر خان، د هغه ځوی او پنځه نور کسان وژل شوې دي. د ٢٠ نه زیات نور کسان زخمیان شوې دي چې د دیر مرکزي ښار تیمرگرې کې هسپتال ته د علاج د پاره منتقل کړی شوې دي. په مونډا کې پیښه په تیرو ٢۴ ساعتو کې په پاکستان کې شوې دویمه ځانمرگي حمله وه. د اتوار په ورځ د پنجاب صوبې په ډیره غازي خان کې په یو مزار کې د عرس په وخت دوه ځانمرگي حمله کونکو د ځانونو پورې تړلې بمونه خلاص کړل، په نتیجه کې يي ۴١ کسان اوژلی شول او گڼر شمیر نور زخمیان شول. پاکستاني چارواکې دداسې قسمه حملو پړه په طالبانو اچوي. د پاکستان په قبائیلي سیمو، سوات او دیر کې یو شمر داسې ځائې مشران په نخښه کړی شوې دي چې د طالبانو خلاف به يي د حکومت سره مرسته کوله. حکومتي او امنیتي چارواکې وائي په سوات او دیر کې د طالبانو موجودیت ختم کړی شوی دی خو اوس هم هلته د ځواکونو او طالبانو په منځ کې د نخښتو رپورټونه رامځنته کيږي.